Cum se colindă în 2020. Cetele nu mai au voie să se apropie de ușile gazdelor.
Colindătorii pot ieși pe stradă să colinde, însă nu se mai pot apropia de ușile gazdelor. Nu toți îi recompensează pe colindători pentru urările făcute.
Viața nu mai e la fel în pandemie nici pentru colindători. Polițiștii îi lasă să ia la pas străzile, dar oamenilor le e frică să mai deschidă ușile.Viorel Ciobotaru, colindător: "Uitaţi, păstrăm distanţa, nu avem nicio problemă cu nimeni. Ne-au oprit organele de poliţie, am dat actele. Au zis să păstrăm distanţa şi să stăm cuminţi, liniştiţi, ne-a lăsat."Nelu Burş, şeful cetei de colindători: "Cu tobele nu putem veni că nu ne lasă. Se face gălăgie prea mare. Încercăm aşa, mai uşor, să mai bucurăm lumea, aşa cum suntem noi."Oamenii nu mai au aceeași dare de mână. Nu toți îi recompensează pe colindători pentru urările făcute.Nelu Burş, şeful cetei de colindători: "Să ştiţi că alţii da, alţii nu. Le e frică să deschidă geamurile."Cu toate acestea, colindătorii nu își pierd entuziasmul și le urează tuturor celor care îi ascultă, chiar și pentru puțin timp.Ceată de colindători: "La anu’ şi la mulţi ani! Şi la anu’ când venim, sănătos să te găsim!".